stanford-oval/wikipedia huggingface dataset:
טומוגרפיה ממוחשבת
כמויות קרינה > הסבר על מנות הקרינה

המנה הנספגת היא מנת הקרינה האמיתית הנספגת באיבר המוקרן, והיא פרופורציונלית לכמות האנרגיה הנספגת באיבר המוקרן, ולכמות הנזק המולקולרי הנגרם לכל תא מוקרן. המנה האפקטיבית היא מנת קרינה של תרחיש דמיוני בו כל הגוף מוקרן, והקרינה נספגת באופן אחיד בכל איבר ואיבר בגוף, והעוצמה האחידה הנספגת בתרחיש זה היא כזו שמאמינים שיכולה לגרום לסרטן כמו תרחיש הקרינה הלא אחידה ב-CT המדובר, למשל בדיקת CT של איבר מסוים. עבור אותה סריקת CT, המנה האפקטיבית לרוב קטנה משמעותית מהמנה הנספגת האמיתית, מאחר שבתרחיש המנה האפקטיבית כל הגוף מוקרן באותה המנה, ולכן נוצרים סיכויים להתפתחות סרטן בכל הגוף המתווספים זה לזה, ולכן מנות הקרינה הנמוכות הנספגות בכל הגוף יוצרות סיכויים להתפתחות סרטן באיברים רבים והם מסתכמים לכדי סיכויי התפתחות סרטן גבוהים כמו סיכויי התפתחות הסרטן באיבר המסוים הסופג לבדו את מנת הקרינה הנספגת האמיתית. יצוין שהסיכויים להתפתחות סרטן הם רק הערכות הנובעות מחישובים סטטיסטיים של שורדי ההפצצות האטומיות ביפן במלחמת העולם השנייה, וייתכן ואינן מדויקות עבור CT.
יחידות המנה הפיזיקלית הנספגת לדוגמה הן גריי Gy או מיליגריי mGy (אלפית הגריי). יחידות המנה הביולוגית הנספגת לדוגמה הן סיוורט Sv, או מיליסיוורט mSv (אלפית הסיוורט).
ראו גם

MRI
קרני רנטגן
קרינה אלקטרומגנטית
בדיקת אולטרה סאונד רפואית
בדיקות לא הורסות
בדיקת PET CT
הערות שוליים

1 2  Center for Devices and Radiological Health, What is Computed Tomography?, FDA, 2020-09-28
1 2  Computed Tomography (CT), www.nibib.nih.gov
↑  Whole-Body Computerized Tomography Screening Should Not Be Performed
↑  Evaluation of patient dose for barium enemas and CT colonography in Japan. British Journal of Radiology 2009;82:219-227
↑  דן אבן, מחקר: הסיכון לסרטן מסי-טי גדול מהידוע, באתר הארץ, 16 בדצמבר 2009
↑  Evidence for a lack of DNA double-strand break repair in human cells exposed to very low x "The line is a linear fit to the data points with a slope of 35 DSBs per cell per Gy." e.g. 35[DSB/Gy]*56[mGy]=1.96[DSB]
↑  Multisection CT Protocols: Sex- and Age-specific Conversion Factors Used to Determine Effective Dose from Dose-Length Product.
↑  Agents that induce pseudo-allergic reaction.
↑  Hasebroock, KM; Serkova, NJ (באפריל 2009). "Toxicity of MRI and CT contrast agents". Expert opinion on drug metabolism & toxicology. 5 (4): 403–16. PMID 19368492. {{cite journal}}:  (עזרה)
↑  "www.icrp.org" (PDF).
1 2 3 4 5 6  Hall, EJ; Brenner, DJ (במאי 2008). "Cancer risks from diagnostic radiology". The British journal of radiology. 81 (965): 362–78. PMID 18440940. {{cite journal}}:  (עזרה)
1 2 3 4  Brenner DJ, Hall EJ (בנובמבר  2007). "Computed tomography--an increasing source of radiation exposure" (PDF). N. Engl. J. Med. 357 (22): 2277–84. doi:10.1056/NEJMra072149. PMID 18046031. {{cite journal}}:  (עזרה)
1 2 3 4 5  Furlow, B (במאי–ביוני 2010). "Radiation dose in computed tomography" (PDF). Radiologic technology. 81 (5): 437–50. PMID 20445138. {{cite journal}}:  (עזרה)(הקישור אינו פעיל)
↑  Wintermark M, Lev MH (בינואר  2010). "FDA investigates the safety of brain perfusion CT". AJNR Am J Neuroradiol. 31 (1): 2–3. doi:10.3174/ajnr.A1967. PMID 19892810. {{cite journal}}:  (עזרה)
1 2 3  Cuttler JM, Pollycove M (2009). "Nuclear energy and health: and the benefits of low-dose radiation hormesis". Dose Response. 7 (1): 52–89. doi:10.2203/dose-response.08-024.Cuttler. PMC 2664640. PMID 19343116.
1 2 3 4 5  Shrimpton, P.C; Miller, H.C; Lewis, M.A; Dunn, M. Doses from Computed Tomography (CT) examinations in the UK - 2003 Review
1 2  "What are the Radiation Risks from CT?". Food and Drug Administration. 2009.
↑  Davies, H. E.; Wathen, C. G.; Gleeson, F. V. (25 בפברואר 2011). "The risks of radiation exposure related to diagnostic imaging and how to minimise them". BMJ. 342 (feb25 1): d947–d947. doi:10.1136/bmj.d947. {{cite journal}}:  (עזרה)
| --- | --- |
בקרת זהויות :  GND: 4113240-3  NDL: 00976418  NKC: ph124509 
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
סרטון המדגים את הפעולה הסיבובית של הסורק בשעה שכיסוי המנגנון מורם
מקור רנטגן ומולו סוללת גלאים
צילום טומוגרפיה ממוחשבת המדגים שבר בלסת תחתונה עם תזוזה
סריקת CT שהומרה למודל תלת־ממדי מונפש באמצעות תוכנת פוטושופ
New Romantics

"New Romantics" (בעברית: "רוֹמַנְטִיקָנִים חֲדָשִׁים") הוא סינגל שהוקלט על ידי הזמרת-יוצרת האמריקאית טיילור סוויפט, מתוך אלבום האולפן החמישי שלה, 1989. השיר יצא לאור ב-23 בפברואר 2016, על ידי חברות התקליטים ביג משין רקורדס וריפבליק רקורדס, כסינגל השביעי והאחרון מתוך האלבום. סוויפט כתבה את השיר עם המפיקים שלו מקס מרטין ושלבאק. שם השיר מתייחס לתנועת הרומנטיקה החדשה משנות ה-80 של המאה ה-20, והוא מושפע ממוזיקת הגל החדש שאפיינה את התקופה הזו, תוך שהוא מאופין גם במוזיקת סינת'פופ שמושפעת גם היא משנות ה-80 של המאה ה-20. מבחינה לירית, הוא עוסק בהתגברות של סוויפט על שברון לב ובהתחלה חדשה. השיר יצא בהתחלה כסינגל שיווקי ב-3 במרץ 2015 על ידי חברת התקליטים ביג משין רקורדס, אך ב-23 בפברואר 2016 הוא יצא לאור כסינגל השביעי והאחרון מ-1989 על ידי חברות התקליטים ביג משין רקורדס וריפבליק רקורדס.
הווידאו קליפ של "New Romantics" מכיל קטעים מסיבוב ההופעות "The 1989 World Tour". הוא הופץ בהתחלה באפל מיוזיק ב-6 באפריל 2016, וכשבוע לאחר מכן הופץ ביוטיוב. הוא הגיע למקום ה-46 במצעד הבילבורד הוט 100, והגיע ל-40 העליונים במדינות כגון: פלנדריה, אוסטרליה וסקוטלנד. בארצות הברית ואוסטרליה הוא הגיע למעמד זהב. מבקרים רבים הביעו ביקורת על כך שהוא לא נמצא במהדורה הרגילה של 1989 והפנו ביקורת חיובית כלפי "האווירה התוססת והנמרצת שלו", כשרבים מהם טענו שהוא "בין השירים הטובים ביותר בקריירה שלה". לעומת זאת, היו מבקרים שהפנו ביקורת שלילית כלפי השיר וכינו אותו כ"נשכח".
בסוף 2019 מגזין רולינג סטון כלל אותו במקום ה-58 ברשימת "100 השירים הטובים ביותר של העשור השני של המאה ה-21".
הפקה והוצאה

מבחינה מוזיקלית, "New Romantics" מושפע מסינת'פופ של שנות ה-80 של המאה ה-20 ומתרחק ממוזיקת הקאנטרי, שאפיינה שירים רבים של סוויפט. מכיוון שהיא רצתה להתקרב יותר לעולם מוזיקת הפופ, היא בחרה מפיקים מהסוגה המוזיקלית כמו מקס מרטין ושלבאק, שהיו שותפים לכתיבתו ולהפקתו. מייקל אילברט וסם הולנד הקליטו את "New Romantics" באולפני MXM בסטוקהולם ובאולפני ההקלטות של קונוויי שבלוס אנג'לס, בסיועו של קורי בייס. המיקסינג שלו נעשה על ידי סרבן גניאה וג'ון האנס באולפני MixStar בווירג'יניה ביץ' והמאסטרינג נעשה על ידי טום קווין באולפני סטרלינג סאונד בניו יורק סיטי.
"New Romantics" הוא אחת משלוש רצועות הבונוס של מהדורת הדלוקס של 1989, שהיו זמינות באופן בלעדי בטארגט ארצות הברית. בפברואר 2015 חשפה סוויפט כי היא תוציא את מהודרת הדלוקס גם לאייטונס, והוסיפה שאחת מהרצועות תצא כסינגל שיווקי רשמי מהאלבום. ב-3 במרץ 2015, הופץ השיר כסינגל שיווקי רשמי מהאלבום, על ידי חברת התקליטים ביג משין רקורדס ובעקבות כך הגיע למקום ה-71 במצעד הבילבורד הוט 100. ב-26 בפברואר 2016 הופץ השיר כסינגל השביעי והאחרון מהאלבום, ובעקבות כך נשלח לשני פורמטים ברדיו האמריקאי על ידי חברות התקליטים ביג משין רקורדס וריפבליק רקורדס.
מוזיקה ומילים

ב-"New Romantics" בדומה לשירים כמו "Style",‏ "Shake It Off" ו-"All You Had to Do Was Stay" כולל בתוכו שימוש בסינתיסייזרים. שמו נגזר מההתייחסות לתנועת התרבות הרומנטית החדשה משנות ה-70 וה-80 של המאה ה-20. מבקרים רבים ראו גם מבחינה מוזיקלית השפעות של מוזיקה משנים אלו ובשימוש בסוגות מוזיקליות כמו הגל החדש וסינת'פופ. היו גם מבקרים שראו בשיר השפעות של פופ, אלקטרו-פופ ואינדי מאותן השנים, אם כי היו שסברו שיש לו השפעות של מוזיקת הפופ מהמאה ה-21.
"New Romantics" עוסק בכך שסוויפט הציתה מחדש את התקוות והתשוקה שלה, לאחר שחוותה שברון לב. אנה לשקביץ' מניו סטייטסמן הבחינה כי יש בשיר את דימוי הטירה שהופיע בשירים קודמים של סוויפט, כשהיא שרה: "מותק יכולתי לבנות טירה מכל הלבנים שנזרקו מסביבי" כאשר בניגוד לפעמים הקודמות, סוויפט לא השתמשה בדימוי של הטירה לדימוי מעולם האגדות. אמילי יאהר מ-Stuff השוותה את מילותיו לאלו של "22", מכיוון ששניהם חוגגים "שמחות נעורים". קרל וילסון מסלייט טען שהשיר "מציג את יחסה החדש של סוויפט לרומנטיקה, בשונה משירים אחרים ב-1989 שדיברו על כאב ונקמה". ג'יימס פרמון השווה את מילותיו ל-"My Generation" של להקת המי.
ביקורת

כלפי השיר הופנו ביקורות חיוביות. קורי בסלי מ-PopMatters ראתה בו ובשני השירים האחרים ממהדורת הדלוקס של 1989 ("Wonderland" ו-"You Are in Love") כשירים "הנועזים ביותר" באלבום, והוסיפה שהיא יכולה לעשות מוזיקה טובה יותר מכל אחד אחר. ורינדה ג'גוטה מפיצ'פורק תיארה את "New Romantics" כ"שיר גועש ואופורי, הלוכד את מהות האלבום". ג'וש דובוף ממגזין Vanity Fair מתח ביקורת מעורבת על ההחלטה לשים את השיר במהדורת הדלוקס של האלבום, וטען כי "New Romantics" היה צריך להיות השיר שסוגר את המהדורה הרגילה של 1989. איימי קליף ממגזין Fact תיארה את מילותיו כ"בוגרות" והפנתה כלפיו ביקורת חיובית.
רוב שפילד מרולינג סטון דירג את "New Romantics" במקום ה-2 ברשימת "השירים הטובים ביותר ל-2014" ותהה מדוע הוא נותר במהדורת הדלוקס של האלבום בלבד. בהמשך, שפילד דירג אותו כשיר השני הטוב ביותר בקריירה שלה. בנוסף לכך, דירגו אותו ברולינג סטון כשיר ה-58 הטוב ביותר בעשור השני של המאה ה-21. המבקרת בריטני ספאנוס תיארה אותו כ"סוג של טיהור נשמה המקל על רחבת הריקודים", והוסיפה שהוא "שיר הפופ הטוב ביותר שיכול להיות". מבקרים נוספים כמו אלכסיס פטרידיס מגרדיאן, האנה מילריאה מ-NME וג'יין סונג מ-Paste טענו גם הן שהשיר היה אמור להיות במהדורה הרגילה של האלבום.
ביקורת > רשימות כל הזמנים וסוף שנה

| ארגון | רשימה | מיקום | מקור |
| --- | --- | --- | --- |
| רולינג סטון | כל 206 השירים של טיילור סוויפט, לפי דירוג | 2 |  |
| BuzzFeed | 167 השירים הטובים ביותר של טיילור סוויפט, לפי דירוג | 20 |  |
| NME | השירים הטובים ביותר של טיילור סוויפט, לפי דירוג | 33 |  |
| Paste | 158 השירים הטובים ביותר של טיילור סוויפט, לפי דירוג | 30 |  |
| Uproxx | 50 השירים הטובים ביותר של טיילור סוויפט, מדורגים | 23 |  |
| Vox | 15 השירים הטובים ביותר לשנת 2014 | 1 |  |
| Vulture | 179 השירים הטובים ביותר של טיילור סוויפט, לפי דירוג | 83 |  |
הצלחה מסחרית והופעה

השיר הגיע למקום ה-18 במצעד שירי הפופ של בילבורד, אך במצעד הבילבורד הוט 100 הגיע למקום ה-46 בלבד שם נשאר במשך שמונה שבועות. השיר הגיע ל-40 העליונים במספר מדינות כגון: פלנדריה, סקוטלנד ואוסטרליה. הוא הגיע למעמד זהב בארצות הברית ואוסטרליה, על מכירות של למעלה מ-500,000 עותקים בראשונה ו-35,000 עותקים בשנייה. בנוסף, הועמד בטקס פרסי בחירת הנוער 2016 בקטגוריית "שיר השנה – זמרת".
ב-6 באפריל הוציאה סוויפט את הווידאו קליפ הרשמי של השיר לאפל מיוזיק. בקליפ, נראים אוסף של קטעים מתוך סיבוב ההופעות "The 1989 World Tour", כולל קטעי מאחורי הקלעים וקטעי דיבור. רבים ראו במהלך של סוויפט להוציא את הקליפ לאפל מיוזיק כהתרסה מכוונת כלפי ספוטיפיי. באותה התקופה סוויפט החליטה להחרים את המוזיקה שלה מרשתות סטרימינג המאפשרות לאנשים לשמוע מוזיקה בחינם ביניהן ספוטיפיי, בטענה ש"בעקבות כך, אותן החברות משלמות סכומים נמוכים לאמנים עבור המוזיקה שלהם", תוך כדי שציינת באופן ספציפי את ספוטיפיי. בהמשך, איימה להחרים גם את אפל מיוזיק מכיוון שלא נתנה תשלום לאמנים כאשר מאזינים שמעו את המוזיקה שלהם בתקופה בה קיבלו ניסיון חינם, אך בעקבות כך אפל מיוזיק שינו את המדיניות הזו, מה שהביא את סוויפט לתמוך בשירות. הקליפ הועלה באופן רשמי לערוץ ה-Vevo שלה ביוטיוב ב-13 באפריל 2016.
סוויפט כללה את השיר ברשימת השירים של "The 1989 World Tour". בנוסף לכך, הופיעה עימו בתחרות מרוצי מכוניות בארצות הברית ובאירוע מיוחד שהתרחש לפני משחק הספורבול.
סיבוב ההופעות של סוויפט, The Eras Tour, החל במרץ 2023 ובכל מופע סוויפט ביצעה שני שירי הפתעה. שירי הפתעה אלו מבוצעים במהלך מיני סט אקוסטי ואינם חוזרים על עצמם לאורך סיבוב ההופעות, למעט במקרה של טעויות במהלך הופעות. סוויפט הביעה את כוונתה לנגן שירים שונים בכל ערב כדי לספק חוויות ייחודיות למעריצים. "New Romantics" בוצע באצטדיון SoFi באינגלווד ב-9 באוגוסט 2023 יחד עם השיר "New Year's Day".
קרדיטים וצוות

כל הקרדיטים שלהלן לקוחים מהערות האלבום של 1989.
הוקלט באולפני ההקלטות של קונוויי (לוס אנג'לס, קליפורניה)
המיקסינג נעשה באולפני MixStar (וירג'יניה ביץ', וירג'יניה)
המאסטרינג נעשה בסטרלינג סאונד (ניו יורק)
| --- | --- |
 טיילור סוויפט – שירה ראשית, שירת רקע, כתיבה  מקס מרטין – הפקה, כתיבה, כלי מקלדת, פסנתר, תכנות  שלבאק – הפקה, כתיבה, שירת רקע, גיטרה, כלי מקלדת, תופים,  תכנות, בס  מייקל אילברט – הקלטה קולית:  סם הולנד – הקלטה קולית  קורי בייס – עוזר הקלטה קולית  סרבן גניאה – מיקסינג  ג'ון האנס – הנדסת מיקס  טום קווין – מאסטרינג
מיקומי שיא

|   ‏‏‏  מצעדים ודירוגים (2016–2017)> מדינה |   ‏‏‏  מצעדים ודירוגים (2016–2017)> מצעד |   ‏‏‏  מצעדים ודירוגים (2016–2017)> מיקום שיא |   ‏‏‏  מצעדים ודירוגים (2016–2017)>  |
| --- | --- | --- | --- |
|  אוסטרליה | מצעד הסינגלים האוסטרלי | 35 |  |
|  איסלנד | הפלייליסט | 12 |  |
|  ארצות הברית | בילבורד הוט 100 | 46 |  |
|  ארצות הברית | מצעד השירים העכשוויים למבוגרים | 18 |  |
|  ארצות הברית | מצעד 40 השירים למבוגרים | 9 |  |
|  ארצות הברית | מצעד 40 שירי המיינסטרים | 18 |  |
|  הממלכה המאוחדת | מצעד הסינגלים הבריטי | 132 |  |
|  יפן | יפן הוט 100 | 90 |  |
|  לבנון | מצעד 20 העליונים הרשמי של לבנון | 18 |  |
|  סלובקיה | ČNS IFPI | 58 |  |
|  סקוטלנד | מצעד הסינגלים הסקוטי | 40 |  |
|  פלנדריה | אולטראטופ 50 | 33 |  |
|  צרפת | SNEP | 190 |  |
|  קנדה | קנדה הוט 100 | 58 |  |
|  קנדה | AC | 46 |  |
|  קנדה | CHR/Top 40 | 24 |  |
|  קנדה | Hot AC | 31 |  |
נתוני מכירות

| מקום | תארים | מכירות |
| --- | --- | --- |
| אוסטרליה (ARIA) | זהב | 35,000 |
| ארצות הברית (RIAA) | זהב | 500,000 |
 מכירות + הזרמת מדיה בלבד
היסטוריית יציאות לאור

| אזור | תאריך יציאה | פורמט | חברת תקליטים | מקור |
| --- | --- | --- | --- | --- |
| כלל העולם | 3 במרץ 2015 | הזרמת מוזיקה • הורדה דיגיטלית | ביג משין |  |
| ארצות הברית | 23 בפברואר 2016 | הזרמת מוזיקה • הורדה דיגיטלית | ביג משין • ריפבליק |  |
| ארצות הברית | 23 בפברואר 2016 | רדיו להיטים עכשוויים | ריפבליק |  |
New Romantics (Taylor's Version) > מיקומי שיא

|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |   ‏‏‏  מצעדים ודירוגים>  |
| --- | --- | --- | --- |
|  עולמי | בילבורד גלובל 200 | 24 |  |
|  עולמי | בילבורד גלובל ללא ארצות הברית | 42 |  |
|  ארצות הברית | בילבורד הוט 100 | 29 |  |
|  ארצות הברית | מצעד שירי הסטרימינג | 19 |  |
|  קנדה | קנדה הוט 100 | 27 |  |
ביאורים

↑  "New Romantics" יצא לאור כסינגל שיווקי ב-3 במרץ 2015. התאריך 23 בפברואר 2016 מציין את יום יציאתו כסינגל רשמי מתוך 1989.
↑  הופץ כסינגל שיווקי.
ג'ורג' איברהים

| --- | --- |

ג'ורג' איברהים בתוכנית סמי וסוסו
 לידה:  1946 (בן 78 בערך) רמלה, פלשתינה (א"י) 
 מדינה:  ישראל 
 פרופיל ב-IMDb
 
ג'ורג' איברהים (בערבית: جورج ابراهيم; נולד ב-1945) הוא שחקן תיאטרון וטלוויזיה פלסטיני הידוע בעיקר כמי שגילם את דמותו של סמי בתוכנית הטלוויזיה "סמי וסוסו", בראשית ימי הטלוויזיה הישראלית. מנהל תיאטרון אל-קאסבה ברמאללה.
ביוגרפיה

נולד בשם ג'ורג' חבש ברמלה, שם הזהה לשמו של בן דודו, ג'ורג' חבש, לימים מנהיג החזית העממית לשחרור פלסטין. למשפחה ממוצא נוצרית אורתודוקסית. אביו היה סוחר מצליח שהתחנך בבית הספר שנלר של הכנסייה הלותרנית בירושלים. ג'ורג' שינה את שם משפחתו לשמו הפרטי של אביו, כשם במה, מכיוון שביקש שם בעל גוון אוניברסלי. במהלך מבצע דני ביולי 1948, נפצע אביו מאש מרגמות שירה צה"ל סמוך לבית המשפחה בשכונה הנוצרית בעיר העתיקה של רמלה. אביו נפגע בעיניו ואיבד 4 אצבעות כתוצאה מהפציעה והמשפחה ברחה לירדן והתגוררה באוהל במחנה פליטים ליד העיר עמאן. אחרי מספר שנים עברו לבית בעיר עצמה ושם גדל. איברהים למד בבית ספר לותרני והיה משתתף קבוע בהצגות בית הספר. שם פיתח את חיבתו למשחק ותיאטרון. כשהיה בן 15 החל לעבוד כשחקן בתסכיתים ברדיו הירדני. אך על מנת לרצות את הוריו, למד מנהל-עסקים בקולג' בירדן וכשסיים את לימודיו, ב-1965, בא לעבוד כמזכיר הבישוף בכנסיית הגואל הלותרנית בעיר העתיקה בירושלים.
ביוגרפיה > קריירה

לאחר איחוד ירושלים במלחמת ששת הימים, למד עברית במהירות בעצמו, ונענה למודעת דרושים של קול ישראל בערבית לשחקנים דוברי ערבית לתסכיתים. בסוף 1968, עם פתיחתה של הטלוויזיה הישראלית, נבחר על ידי המפיקה אסתר סופר לגלם את דמותו של סמי בסדרה "סמי וסוסו", ששודרה בין השנים 1969–1974, מדי יום ראשון בין 18:30 ל-19:00 בערב. הסדרה זכתה להצלחה גם בקרב הקהל היהודי ואיברהים הפך לדמות מוכרת בציבור. הוא עבר לגור בדירה במערב ירושלים והשתלב בחיי הבוהמה בעיר. בעקבות הצלחת התוכנית פנו אליו מפיקים ישראלים ושילבו אותו בהפקות שונות. בתחילת 1971 השתתף לראשונה בהצגה בעברית, מחזה לילדים בשם "סמי, איפה ג'ודי ואודי? שכתב יגאל מוסינזון וביים והפיק שאול ביבר. ב-3 במרץ 1971 השתתף במופע התרמה בהיכל התרבות, ערב שירים בהנחיית אורי זוהר, בו השתתפו בין השאר גם אריק איינשטיין ויוסי בנאי. בסוף 1971 השתתף בהצגת הילדים "עלילות פופאיי המלח" יחד עם טליה שפירא ומרדכי ארנון. בחג פורים 1972 השתתף בממופע בהיכל הספורט יד אליהו. בשנים 1976-1977 השתתף בתוכנית הילדים "השטיח המעופף" בהנחיית לילית נגר.
במקביל להופעתיו בטלוויזיה הקים איברהים בתחילת שנות ה-70 עם השחקן הירושלמי בסאם זועמוט את להקת התיאטרון המזרח-ירושלמית "אמנות הבמה", שכללה ברובה שחקנים חובבים. הלהקה העלתה מחזות מקוריים לצד עיבודים למחזות קלאסיים בערבית. איברהים ביקש לחשוף את הקהל הערבי לאמנות התיאטרון והלהקה הופיעה עם הצגות ילדים בבתי ספר, בנוסף להצגות למבוגרים שעסקו בנושאים חברתיים. בקיץ 1984, היה שותף בארגון "הפסטיבל הבינלאומי לתיאטרון בובות" של תיאטרון הקרון במזרח ירושלים. במסגרת הפסטיבל הוצגו הצגות תיאטרון בובות לילדים בערבית, בנוסף לעברית.
בשנת 1989, מונה למנהל האמנותי של תיאטרון אל-חכוואתי, והעלה את המחזה "מתים ללא קבורה" בשיתוף עם הבמאי מאזן גטאס.
בשנים 1995-1997 השתתף כמנהל תיאטרון אל-קאסבה, כבמאי ושחקן התיאטרון, בהפקה משותפת עם תיאטרון החאן של ההצגה "רומיאו ויוליה", בבימוי ערן בניאל והבמאי פואד עווד מנצרת. ההצגה הופיעה באירופה.
בשנת 2002 הפיק את הסרט "החתונה של רנה", קו-פרודוקציה פלסטינית-הולנדית. באותה שנה גילם את סנטה קלאוס בסרטו של אליה סולימאן, "התערבות אלוהית".
איברהים הקים בסתיו 2009 ליד תיאטרון אל-קאסבה ברמאללה, אקדמיה למשחק. הוא הצליח לגייס מימון לשם כך מעמותה גרמנית. את תוכנית הלימודים הוא הכין בשיתוף עם אקדמיה בגרמניה, והוא גם משמש כמנהל האקדמיה.
בשנת 2016 השתתף בהצגה "פלסטין, שנת אפס", שכתבה וביימה עינת ויצמן. ההצגה, שהוגדרה "קומדיה תיעודית", שוחקה בשפה הערבית עם כתוביות בעברית והוצגה בפסטיבל עכו. שרת התרבות והספורט מירי רגב, ביקשה לבחון את ההצגה לפני אישורה, בטענה שהיא מעבירה מסרים "החותרים תחת המדינה". רגב הורתה לנציג ממשרדה לצפות בחזרות. לבסוף אושרה ההצגה ואיברהים זכה בפרס "המבצע הטוב ביותר". בדצמבר 2018, בוטלה הופעה של ההצגה, שהייתה אמורה לעלות באולם מפעל הפיס בכפר כאבול, בהוראת מפעל הפיס.
חיים אישיים

איברהים נשוי ואב לשתי בנות. הוא מחזיק דירה ומתגורר חלק מזמנו גם ברמאללה.
פילמוגרפיה

"חיפה", 1995, בבימויו של רשיד משהראווי
"התערבות אלוהית", 2002, בבימויו של אליה סולימאן
"כרטיס לירושלים" 2002, בבימויו של רשיד משהראווי
הצגות

"המוציא להורג והנידונים" (תיאטרון אל-קאסבה, 1971) – שחקן במחזה מאת פתחי רמאדן בהשתתפות מכרם ח'ורי ובסאם זועמוט.
"שירת המוות" (תיאטרון אל-קאסבה, 1972) – שחקן במחזה מאת תאופיק אל-חכים בהשתתפות מכרם ח'ורי, לילית נגר ומרלן בג'אלי.
"ספר הכפר" (תיאטרון אל-קאסבה, 1976) – עיבוד ומשחק במחזה מאת אלפרד פרג, שהוצג בבתי ספר במזרח ירושלים בסיוע כספי של עיריית ירושלים והקרן לירושלים.
"צרצרי השלום" (רשות השידור, שידורי הטלוויזיה בערבית, 1977) – שחקן במחזה מאת תאופיק אל־חכים שפורסם בשנת 1957; ועובד להפקה טלוויזינית על ידי הבמאי אנטואן סאלח.
"מי לועג למי" (תיאטרון אל-קאסבה, 1977) – עיבוד ומשחק במחזה מאת פייר בומרשה בבימוי אנטואן סאלח.
"המלאך נחת בבבל" (תיאטרון אל-קאסבה, 1978) – עיבוד, בימוי ומשחק במחזה מאת פרידריך דירנמאט.
"הצנצנת השבורה" (תיאטרון אל-קאסבה, 1978) – עיבוד, בימוי ומשחק במחזה מאת היינריך פון קלייסט.
"הבית הסוער" (תיאטרון אל-קאסבה, 1980) – עיבוד, בימוי ומשחק במחזה מאת ואליד מאדפי.
"שני מהגרים" (תיאטרון אל-קאסבה, 1983) – עיבוד, ומשחק במחזה בבימוי אנטואן סאלח.
בגדי המלך החדשים (תיאטרון אל-קאסבה, 1983) – עיבוד, ומשחק במחזה מאת הנס כריסטיאן אנדרסן, בבימוי אנטואן סאלח.
"שחקנים וגנבים" (תיאטרון אל-קאסבה, 1984) – עיבוד, בימוי ומשחק במחזה מאת אלפרד פרג
"האש עולה" (תיאטרון אל-קאסבה, 1986) – עיבוד ובימוי במחזה מאת מקס פריש.
"קליגולה" (תיאטרון אל-קאסבה, 1986) – עיבוד ובימוי במחזה מאת אלבר קאמי.
"גברים ללא צללים" (תיאטרון אל-קאסבה, 1986) – משחק במחזה שכתב וביים מאזן גטאס.
"אבו מרמר" (תיאטרונטו 2000) – ביים וכתב יחד עם מוחמד בכרי שכיכב בתפקיד הראשי.
"החומה" (תיאטרון אל-קאסבה, 2004) – בימוי.
"בית בובות (מחזה)" (תיאטרון אל-קאסבה, 2008) – עיבוד ובימוי של המחזה מאת הנריק איבסן.
הערות שוליים

↑  עדנה פאר, "אין לי כפיה ועקאל, אך גם כובע טמבל אינני יכול לשים על הראש": שיחה עם ג'ורג' (איברהים) חבש, מעריב, 24 באוגוסט 1973
1 2  נרי ליבנה, הייתי הסוסו של היהודים, כותרת ראשית, 11 במרץ 1987
המשך הכתבה, כותרת ראשית, 11 במרץ 1987
↑  אורה תמרי, מפינת הילד ל"סמי וסוסו", למרחב, 10 ביולי 1969
↑  אלה גרינברג, "סמי וסוסו" למבוגרים, מעריב, 2 בפברואר 1972
↑  סמי בוגד בסוסו, מעריב, 9 בפברואר 1971
שרגא הר-גיל, סמי וסוסו וג'ודי ואודי, מעריב, 2 במרץ 1971
↑  ערב שירי אש - אמנים למען מנדיס, מעריב, 25 בפברואר 1971
↑  לילדים והורים, מעריב, 10 בספטמבר 1971
↑  פורים לכל המשפחה - היכל הספורט יד אליהו, מעריב, 24 בפברואר 1972
חוה נובק, פורים שמח - עם ובלי כסף, דבר, 22 בפברואר 1972
↑  יוסף צוריאל, בלונים שאינם דוקרים וסיכון שאינן דוקרות, מעריב, 4 בינואר 1979
↑  שוש אביגל, בובה של פסטיבל, כותרת ראשית, 8 באוגוסט 1984
↑  תיאטרון ואבסורד, "העולם הזה", גיליון 2728 מ-13 בדצמבר 1989, עמוד 30
↑  יעקב בר-און, ‏"כמו משהו שהגיע מהחלל": מה עושה היום סמי מ"סמי וסוסו"?, באתר מעריב אונליין, 30 בספטמבר 2019
↑  מאמר על פתיחת האקדמיה ותמונה של איברהים (בגרמנית)
יעל געתון, לראשונה ברשות הפלסטינית: אקדמיה ללימודי משחק, באתר הארץ, 3 בינואר 2011
↑  יאיר אשכנזי ונעה שפיגל, בעקבות החלטת מירי רגב לבחון הצגה בפסטיבל עכו: חשש כי יוצרים יחרימו את התחרות, באתר הארץ, 9 באוקטובר 2016
↑  נעה שפיגל, יאיר אשכנזי, רגב הורתה לבחון הצגה שתתחרה בפסטיבל עכו בשל טענות על הסתה, באתר הארץ, 6 באוקטובר 2016
↑   עינת ויצמן, ההצגה על הנכבה, שמשרד התרבות אישר, היא סדק בחומת ההכחשה, באתר הארץ, 13 באוקטובר 2016
 יאיר אשכנזי, סיכום פסטיבל עכו: טוטאליות הדדית, באתר הארץ, 24 באוקטובר 2016
↑  ג'קי חורי, מפעל הפיס לחץ - ומועצה ערבית בצפון ביטלה הצגה נגד הכיבוש, באתר הארץ, 8 בדצמבר 2018
↑  The Executor & the Condemned 1971
↑  The Chant of Death 1972
↑  The Country Barber 1976
↑  יעקב העליון, ספר הכפר, מעריב, 23 בספטמבר 1976
↑  דרמה – צרצרי השלום, דבר, 17 ביוני 1977
↑  Who Mocks Who 1977
↑  The Angel Landed in Babel 1978
↑  The Broken Jar 1978
↑  The Turbulent House 1980
↑  The Tow Immigrants 1983
↑  The Emperors New Clothes 1983
↑  Soldiers & Thieves 1984
↑  The Fire Raisers ( Do you have a light ) 1986
↑  Caligula 1986
↑  Men without Shadows 1988
↑  ynet, תיאטרונטו, באתר ynet, 28 בנובמבר 2000
↑  The Wall 2004
↑  TNora - A Doll’s House 2008
ג'ו קול (שחקן)

ערך זה עוסק בשחקן טלוויזיה וקולנוע. אם התכוונתם לכדורגלן עבר אנגלי, ראו .
| --- | --- |

 לידה:  28 בנובמבר 1988 (בן 35) לונדון, הממלכה המאוחדת 
 שם לידה:  ג'וזף מייקל קול
 מדינה:  הממלכה המאוחדת 
 תקופת הפעילות:  מ-2010 
 מקום לימודים:  The Hollyfield School and Sixth Form Centre 
 פרופיל ב-IMDb
 
ג'וזף מייקל קול (באנגלית: Joseph Michael Cole; נולד ב-28 בנובמבר 1988) הוא שחקן אנגלי, אשר מוכר בעיקר בשל תפקידו בתור ג'ון שלבי בסדרה "כנופיית ברמינגהאם" ובזכות הופעתו בתור שון וואלאס בסדרה "כנופיות לונדון".
ביוגרפיה

קול נולד בקנזינגטון, לונדון. הוא הבכור מבין חמישה בנים. אחיו פין קול גם הוא שחקן וכיכב לצידו בסדרה "כנופיית ברמינגהאם".
קריירה

תפקידים בולטים שלו היו בתפקיד לוק בסדרה "סקינס", טומי בסרט "עבריין", ג'ון שלבי בסדרה "כנופיית ברמינגהאם", מרזין ובקווית' במותחן "הסוד שבעיניים", ריס בסרט האימה "חדר מנוחה", בילי מור בסרט "תפילה לפני עלות השחר", פרנק בפרק "Hang the DJ" באנתולוגיה "מראה שחורה", ושון וולאס בסדרה "כנופיות לונדון".
קול החל את קריירת המשחק שלו בתיאטרון הלאומי לנוער. תפקידיו הראשונים היו בתיאטרון וסט אנד, בסדרות הטלוויזיה "The Bill" ו"הולבי סיטי", ועל הבמה בתיאטרון בוש. קול כתב סדרה קומית עבור מאט לוקאס. בסדרת הדרמה "כנופיית ברמינגהאם" גילם קול את ג'ון שלבי. עוד שיחק בפרק בעונה הרביעית של הסדרה "מראה שחורה" של צ'ארלי ברוקר. על הופעתו זו היה מועמד לפרס באפט"א לטלוויזיה לשחקן הטוב ביותר.
בשנת 2017 כיכב קול בתפקיד בילי מור בסרט הדרמה "תפילה לפני עלות השחר"; תפקיד עליו זכה בפרס הקולנוע הבריטי העצמאי בקטגוריית השחקן הטוב ביותר.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2012 | Offender | טומי |  |
| 2012 | עכשיו זה טוב | סקוט |  |
| 2014 | ארוכה הדרך למטה | צ'אז |  |
| 2014 | The Falling | קנת למונט |  |
| 2014 | Peterman | ג'וני |  |
| 2015 | חדר מנוחה | ריס |  |
| 2015 | תחת לחץ | ג'ונס |  |
| 2015 | הסוד שבעיניים | מרזין / בקווית' |  |
| 2017 | Eye on Juliet | גורדון |  |
| 2017 | וודשוק | ניק |  |
| 2017 | כשגיבורים חוזרים | בילי וולר |  |
| 2017 | תפילה לפני עלות השחר | בילי מור | פרס הקולנוע הבריטי העצמאי לשחקן הטוב ביותר (אנ') (2018) |
| 2018 | Happy New Year, Colin Burstead | אד |  |
| 2020 | One of these Days | קייל פרסון |  |
| 2022 | נגד הקרח | איוור איברסון (דנ') |  |
| 2024 | The Damned | דניאל |  |
| TBA | The Actor | ניק |  |